Eesti Laul 2010

Eesti Laul 2010 oli teine Eesti Laulu võistlus ja 17. Eurovisiooni lauluvõistluse Eesti eelvoor, mis toimus 12. märtsil 2010 Nokia Kontserdimajas. Lauluvõistluse võitja sõitis Eestit esindama Norras toimunud 2010. aasta Eurovisiooni lauluvõistlusele. 

Eelvoor
Võistlus oli kahevooruline ning koosnes eelvoorust ja finaalist. Eelvooru laulude esitamise tähtaeg oli 7. jaanuar 2010 kell 15:00. Laule võisid esitada kõik heliloojad ning vähemalt 16-aastased artistid, kes on Eesti Vabariigi kodanikud või elavad alaliselt Eestis. 10. jaanuaril 2010 valiti laekunud 155 laulust välja 10. Finalistid avalikustati sama päeva õhtul ETV-s eetris olnud saates "Ringvaade". 

Finaal
Lauluvõistluse finaal toimus 12. märtsil 2010 avaliku kontserdina Nokia Kontserdimajas. Finaalis astusid üles kõik 10 finalisti ning külalisesinejatena Urban Symphony, Metsatöll ja Eesti Rahvusmeeskoor. Õhtujuhid olid Ott Sepp ja Märt Avandi. 

Ka finaal oli kahevooruline. Esimeses voorus tegid otsuse 11-liikmeline žürii ning televaatajad. Rahva hääled ning žürii punktid tasandati punktideks 1–10, mille liitmisel selgunud järjestikus esimese kahena pääsesid finaali Lenna Kuurmaa ning Malcolm Lincoln & Manpower 4. Teises voorus toimunud telefonihääletuse tulemusena võitis saate 54% Malcolm Lincoln & Manpower 4 

Diskvalifikatsioon
10. jaanuaril avalikustati ühe kümne finalistina Nikita Bogdanovi ehk Alysheni lugu "Made me Cry". Tähelepanelikud inimesed leidsid Youtube'ist selle loo videona, mis oli laaditud sinna augustis 2009. Sellega rikkus see laul reegleid, mis nägi ette, et osalevat lugu ei tohi avalikustada enne 2009. aasta 1. oktoobrit. Laul diskvalifikatseeriti ning tagavarana pääses võistlustulle Malcolm Lincolni lugu "Siren".

Osalejad
 I voor
 Jrk  Esitaja  Laulu pealkiri  Tõlge  Autorid Žürii punktid Žürii Telehääletus Telef. punktid  Kokku  Koht 1  3 Pead  "Poolel teel"  -  Janek Murd, Erkki Tero 43 2 348 1  3  10 2  Marten Kuningas & Mahavok  "Oota mind veel"  -  Heini Vaikmaa, Oskar Ove 67 7 1195 5  12  5 3  Mimicry  "New"  Uus  Timmo Linnas, Kaspar Ehlvest, Ivar Kaine, Kene Vernik, Paul Lepasson 33 1 851 4  5  8 4  Tiiu Kiik  "The One and Only - Love"  See üks ja ainus - armastus  Tiiu Kiik 44 3 636 2  5  9  5  Violina feat. Rolf Junior  "Maagiline päev"  -  Mihkel Mattisen, Timo Vendt, Rolf Roosalu, Liis Lass 83 9 2586 8  17  3 6  DISKO 4000  "Ei usu"  -  Piret Järvis, Sander Loite, Paul Oja, Kallervo Karu 48 4 657 3  7  7 7  Iiris Vesik  "Astronaut"  -  Iiris Vesik, Ago Teppand 64 6 1792 7  13  4 8  Lenna Kuurmaa  "Rapunzel"  -  Vaiko Eplik 101 10 4484 10  20  1 9 Groundhog Day  "Teiste seest kõigile"  -  Tõnn Tobreluts, Tauno Tamm, Keio Münti, Indrek Mällo 48 5 1790 6  11  6 10  Malcolm Lincoln & ManPower 4  "Siren"  Sireen  Robin Juhkental 74 8 4465 9  17  2

+  Jrk. LaulInesOwe PetersellAnne ErmSiim NestorAlar KotkasHelen SildnaErik MornaTanel PadarTauno AintsSilvi VraitKerli Kõiv Kokku 1 "Poolel teel" 4  9  4  6  2  3  5  2  4  3  1  43 2 "Oota mind veel" 5  8  8  7  3  1  7  8  9  7  4  67 3 "New" 2  1  6  1  5  2  3  1  3  1  8  33 4 "The One and Only Love" 1  7  7  3  4  4  6  3  5  2  2  44 5 "Maagiline päev" 9  6  5  8  7  8  10  7  6  8  9  83 6 "Ei usu" 3  3  2  5  6  5  1  6  8  6  3  48 7 "Astronaut" 7  4  1  4  8  6  8  5  2  9  10  64 8 "Rapunzel" 10  10  9  10  9  7  9  10  10  10  7  101 9 "Teiste seest kõigile" 6  5  3  2  1  9  2  4  7  4  5  48 10 "Siren" 8  2  10  9  10  10  4  9  1  5  6  74

 II voor
 Jrk  Esitaja  Laulu pealkiri  Tõlge  Autorid  Telehääletus  Koht 8  Lenna Kuurmaa  "Rapunzel"  -  Vaiko Eplik  10 223 (46%)  2 10  Malcolm Lincoln & ManPower 4  "Siren"  Sireen  Robin Juhkental  12 001 (54%)  1

Vaata ka
 2010. aasta Eurovisiooni lauluvõistlus

Kategooria:Eesti Laul
Kategooria:Eesti Televisioon
Kategooria:2010. aasta muusikas
Kategooria:2010. aasta Eestis